open-index/open-wikipedia-markdown huggingface dataset:
अलबर्ट एक्का

लांस नायक **अलबर्ट एक्का** (27 दिसम्बर 1942 - 3 दिसम्बर 1971) एक भारतीय सैनिक थे जो भारत-पाकिस्तान युद्ध 1971 में हिली की लड़ाई में वीरगति को प्राप्त हो गए थे। इन्हें मरणोपरांत परमवीर चक्र से सम्मानित किया गया था।

## प्रारम्भिक जीवन
अलबर्ट एक्का का जन्म 27 दिसम्बर, 1942 को झारखंड के गुमला जिला के जारी ब्लाक के जारी गांव में हुआ था। उनके पिता का नाम जूलियस एक्का, माँ का नाम मरियम एक्का और पत्नी का नाम बलमदीन एक्का था। उन्होंने प्रारंभिक शिक्षा सी सी स्कूल पटराटोली से की थी और माध्यमिक परीक्षा भिखमपुर मिडल स्कूल से पास की थी। इनका जन्म स्थल जारी गांव चैनपुर तहसील के समीप में पड़ने वाला एक आदिवासी क्षेत्र है जो झारखण्ड राज्य का हिस्सा है। एल्बर्ट की दिली इच्छा भारतीय सेना में जाने की थी, जो दिसंबर 1962 को पूरी हुई।

## सैन्य जीवन
उन्होंने सेना में बिहार रेजिमेंट से अपना कार्य शुरू किया। बाद में जब 14 गार्ड्स का गठन हुआ, तब एल्बर्ट अपने कुछ साथियों के साथ वहाँ स्थानांतरित कर किए गए। एल्बर्ट एक अच्छे योद्धा तो थे ही, यह हॉकी के भी अच्छे खिलाड़ी थे। भारत-पाकिस्तान युद्ध 1971 में अलबर्ट एक्का वीरता, शौर्य और सैनिक हुनर का प्रदर्शन करते हुए अपने इकाई के सैनिकों की रक्षा की थी। इस अभियान के समय वे काफी घायल हो गये और ३ दिसम्बर १९७१ में इस दुनिया से विदा हो गए। भारत सरकार ने इनके बलिदान को देखते हुए मरणोपरांत सैनिकों को दिये जाने वाले उच्चतम सम्मान परमवीर चक्र से सम्मानित किया था।

## सन्दर्भ

श्रेणी:आदिवासी
श्रेणी:भारतीय (आदिवासी)
एक्का, अलबर्ट
एक्का, अलबर्ट
श्रेणी:1942 में जन्मे लोग
श्रेणी:१९७१ में निधन
दुर्जन साल

**दुर्जन साल** मध्य काल में  खुखरागढ़ के नागवंशी राजा थे। 

नागवंशी सिंहासन पर आसीन होने के तुरंत बाद, उन्होंने मुगलों से सारे सम्बन्ध तोड़ दीये। दुर्जन सल का स्वतंत्र रवैया और हिरा पाने कि सम्भावना में जहाँगीर ने दुर्जन साल के खिलाफ अभियान का आदेश देता है।  दुर्जन साल को गिरफ्तार कर लिया जाता है और उनसे हीरे ले लिए जाते। उनको ग्वालियर की  जेल भेज दिया जाता है, वे 12 साल जेल में रहते हैं। असली हीरे की पहचान करने के अपने कौशल के कारण, जहाँगीर उनहें 1627 में रिहा कर देते हैं। लौटने के बाद वे अपनी राजधानी खुखरा से (नवरतनगड़)डोईसागड़ स्थानांतरित करते हैं। वहां वे किले का निर्माण कराते हैं, जिसे गुमला में नवरतनगड़ के नाम से भी जाना जाता है।

## सन्दर्भ

श्रेणी:झारखंड
मेदिनी राय

**मेदिनी राय** सन् १६५८ से १६७४ तक झारखंड के पलामू के राजा थे। उन्होंने दक्षिण गया,  हजारीबाग और सरगुजा पर अपना साम्राज्य विस्तार किया। 
 

उसने डोइसा में छोटानागपुर के नागवंशी महाराजा रघुनाथ शाह को हराया और अपने इनाम के साथ, उन्होंने आधुनिक सतबरवा के पास पलामू के दुर्ग में से एक किला का निर्माण कराया।

right|thumb|300px|पलामू दुर्ग
औरंगज़ेब के बिहार के दीवानी भम्भालने पर दाउद खान ने १६६० में पलामू के खिलाफ अभियान शुरू किया था। उसके साथ दरभंगा के फौजदार मिर्जा खान, चैनपुर के जागीरदार, मुन्गेर के राजा बहरोज, कोकर के नागबंशी शासक भी थे। सम्राट औरंगजेब से आदेश प्राप्त हुए कि चेरो शासक को इस्लाम धर्म ग्रहण करना था। युद्ध में, मेदिनी रय जंगल में भाग गए। दोनों किलों पर आक्रमणकारियों द्वारा कब्जा कर लिया गया और इस क्षेत्र को अधीनता में लाया गया था। चेरो राजधानी की हिंदू आबादी हटा दिया गया और उनकी मूर्तियों के साथ मंदिरों को नष्ट कर दिया गया। पलामू के शासक मेदिनी राय, दाउद खान द्वारा अपनी हार के बाद सरगुजा भाग गए थे। एक बार फिर उन्होंने अपनी उपस्थिति दर्ज कराई और पलामू पर अधिकार कर लिया। उन्होंने कृषि को बढ़ावा देने के लिए और पलामू के उजाड़ राज्य को बेहतर बनाने के लिए गंभीर प्रयास किए, जो बार-बार मुगल आक्रमणों के कारण हुआ था। क्षेत्र बहुत समृद्ध हो गया और लोगों के पास भोजन और जीवन की अन्य सुविधाएं थीं।

## सन्दर्भ

श्रेणी:झारखंड
बुधू भगत

**बुधु भगत** एक भारतीय क्रांतिकारी थे, जिन्होंने 1831-32 ब्रिटिश शासन के खिलाफ छोटानागपुर में कोल विद्रोह का नेतृत्व किया था। 

## जीवनी
उनका जन्म 17 फरवरी 1792 को ब्रिटिश भारत में रांची जिले के चान्हो ब्लॉक के सिलगाई गांव में हुआ था। उनका जन्म उरांव किसान परिवार में हुआ था।

## विद्रोह
कोल विद्रोह छोटानागपुर के रांची, हजारीबाग, पलामू, पातकुम और मानभूम तक फैल गया था। 1831 में बुधु भगत ने अंग्रेजों के खिलाफ कोल विद्रोह का नेतृत्व किया।

1832 में, बुद्धू भगत ने छोटानागपुर के आदिवासियों के साथ अंग्रेजों और जमींदारों के दमनकारी शासन के खिलाफ विद्रोह का नेतृत्व किया। इस विद्रोह को लकड़ा विद्रोह के नाम से जाना जाता है, जिसमें मुंडा, उरांव, भूमिज और हो आदिवासियों का महत्वपूर्ण योगदान था। अंग्रेजों ने बुधु भगत को पकड़ने के लिए 1000 रुपए इनाम की घोषणा की। 13 फरवरी 1832 को ब्रिटिश सेना सिलागई गांव पहुंची, और बुधु भगत के अनुयायियों के कड़े प्रतिरोध का सामना किया। उन्होंने धनुष, बाण, कुल्हाड़ियों और तलवारों के साथ अंग्रेजी सेना पर आक्रमण किया। बुधु भगत ने जोआ भगत के साथ इस विद्रोह का नेतृत्व किया। 13 फरवरी 1832 को कैप्टन इम्फे के खिलाफ लड़ते हुए बुधु भगत को अंग्रेजों ने पकड़ लिया और मार डाला। इस लड़ाई में बुधु भगत के पुत्र हलधर भगत और गिरिधर भगत भी मारे गए। 

## इन्हें भी देखें

* कोल विद्रोह
* भूमिज विद्रोह

## सन्दर्भ

श्रेणी:आदिवासी
श्रेणी:भारतीय (आदिवासी)
श्रेणी:झारखंड
ठाकुर विश्वनाथ शाहदेव

**ठाकुर विश्वनाथ शाहदेव** (12 अगस्त, 1817 - 16 अप्रैल, 1858) ये बड़कागढ़ के राजा थे।यह नागवंशी गोंड वंश के महान राजा थे । जिन्हें सन् 1857-58 के विद्रोह के समय अंग्रेजों के विरुद्ध संघर्ष का नेतृत्व करने के लिए फांसी की सजा दी गयी थी। 

ठाकुर विश्वनाथ शाहदेव का जन्म 12 अगस्त सन् 1817 ई० में बड़कागढ़ की राजधानी सतरंगी में हुआ था।    उनके पिता ठाकुर रघुनाथ शाहदेव और माता चानेश्वरी देवी थे। बड़कागढ़ स्टेट उनके पितामह ठाकुर नाथन शाहदेव को नागवंशी महाराजा से प्राप्त हुई थी। बचपन से ही वे अंग्रेजी शासन के खिलाफ थे। अंग्रेजों के खिलाफ धीरे-धीरे वे जनता को संग्रहित करना शुरू करने लगे। 1840 में पिता की मृत्यु के बाद विश्वनाथ शाहदेव ने बड़कागढ़ की गद्दी संभाली। इसके लिए उन्होंने मुक्ति वाहिनी सेना बनाना शुरू किया।

तत्कालीन बिहार में अंग्रेजी सत्ता के खिलाफ चिंगारी सुलग रही थी। बाबू कुंवर सिंह एवं अन्य रजवाड़े ब्रिटिश नीति से बेहद नाराज थे। अंग्रेजों के टैक्स एवं लगान ने जनता को तबाह किया हुआ था। ठाकुर विश्वनाथ शाहदेव ने छोटा नागपुर की जनता एवं जमींदारों को ब्रिटिश सत्ता से मुक्ति के लिए उलगुलान छेड़ दिया। इस अभियान में पांडेय गणपत राय, जय मंगल सिंह, नादिर अली खान, टिकैत उमराव सिंह, शेख भिखारी, बृजभूषण सिंह, चामा सिंह, शिव सिंह, रामलाल सिंह और विजय राम सिंह इकट्ठा होना शुरू किए, जिनका नेतृत्व ठाकुर विश्वनाथ शाहदेव ने स्वीकार किया। मंगल पांडेय के मेरठ छावनी में 1857 में कारतूस कांड में विद्रोह हो चुका था।

रामगढ़ में ब्रिटिश छावनी एवं रामगढ़ बटालियन में भी विद्रोह की आग सुलग रही थी। ठाकुर विश्वनाथ शाहदेव ने यहां शेख भिखारी और उमराव सिंह को भेजा। इनके संदेश के बाद रामगढ़ बटालियन में भी विद्रोह की भीतरी तैयारी शुरू हो गई। ठाकुर विश्वनाथ शाहदेव सैन्य संचालन की योजना बनाने लगे। सतरंजीगढ़ से अपनी राजधानी को हटिया लाने का श्रेय भी विश्वनाथ शाहदेव को ही जाता है।

1855 में ही अंग्रेजों के विरुद्ध विद्रोह का बिगुल फूंका। अपने राज्य को अंग्रेजी सत्ता से स्वतंत्र घोषित कर दिया। डोरंडा छावनी से अंग्रेजी फौज ने हटिया पर आक्रमण किया। घमासान लड़ाई हुई एवं अंग्रेजी फौज को नुकसान झेलना पड़ा। लड़ाई के दौरान चतरा से लौटते हुए ठाकुर विश्वनाथ शाहदेव पिठोरिया परगणैत जगतपाल सिंह के घर में आराम करने लगे। जगतपाल ने गद्दारी करते हुए घर की कुंडी चढ़ा दी और अंग्रेजों को खबर कर दी। वे पकड़ लिए गए। 16 अप्रैल, 1858 को वर्तमान रांची जिला स्कूल के सामने कदम्ब वृक्ष में उन्हें फांसी पर लटका दिया गया। ठाकुर विश्वनाथ शाहदेव की आजादी की लड़ाई से हिल गए अंग्रेजी प्रशासन ने उनके 97 गांवों की जागीर जब्त कर ली।

## सन्दर्भ

श्रेणी:भारतीय स्वतंत्रता का प्रथम संग्राम
पाण्डे गणपत राय

**पाण्डे गणपत राय** झारखंड के दूसरे जमींदार थे जो 1857 के क्रांति के नेता बने। वे नागवंशी राजा के भूतपूर्व दीवान थे। इस क्रांति में वे इस क्षेत्र के मुख्य सेना नायक बने और लगातार अपने गुरिल्ला युद्ध से अंग्रेजी सेना और सेनानायकों को परेशान करते रहे। उनका जन्म पुतिया गाँव के एक कायस्थ परिवार में 17 फ़रवरी सन् 1809 ई० में हुआ था। उनके पिता का नाम श्री राम कृष्ण राय था।

## सन्दर्भ

## बाहरी कड़ियाँ
* अमर शहीद पाण्डेय गणपत राय
*‘सेनापति’ गणपतराय का बलिदान
टिकैत उमराँव सिंह

**टिकैत उमराँव सिंह** झारखंड के ओरमाँझी के खटंगा गाँव के रहने वाले थे और बंदगाँव राजपरिवार से संबंधित थे। वह झारखंड के राँची क्षेत्र की सन् 1857 क्रांति के सेनानायकों में से एक थे। वह उच्च कोटि के सेना नायक, घुड़सवार और अस्त्र-शस्त्र में निपुण थे।
## सन्दर्भ
गया मुण्डा

**गया मुण्डा** (मृत्यु - 6 जनवरी 1900) एक भारतीय आदिवासी स्वतंत्रता सेनानी थे। उन्होंने ब्रिटिश राज के दौरान 19वीं शताब्दी के अंत में बंगाल प्रेसीडेंसी (अब झारखण्ड) में बिरसा मुंडा के नेतृत्व में हुए एक आदिवासी धार्मिक सहस्राब्दी आंदोलन में महत्वपूर्ण भूमिका निभाई थी। उन्हें धरती आबा बिरसा मुंडा का सेनापति भी कहा जाता था।

## जीवनी
मुण्डा का जन्म वर्तमान झारखण्ड राज्य के खूंटी जिले के ऐटकीडीह गांव में एक मुण्डा परिवार में हुआ था। उनकी पत्नी का नाम मांकी मुंडा था और उनके तीन पुत्र और एक पुत्री थी। जिनमें से एक पुत्र का नाम सानरे मुंडा था।

1900 में ब्रिटिश शासन के विरुद्ध आंदोलन के दौरान, गया मुंडा के पूरे परिवार को सजा दी गई थी। 

## ब्रिटिश शासन के खिलाफ आंदोलन
गया मुंडा बिरसा मुंडा के समर्थक थे, उन्होंने बिरसा के नेतृत्व में अनेक लड़ाई लड़ी। 5 जनवरी 1900 को गया मुण्डा ने ब्रिटिश ईस्ट इंडिया कंपनी के खिलाफ आंदोलन की रणनीति पर चर्चा के लिए ऐटकीडीह गांव में एक बैठक बुलाई, जिसमें लगभग 60 लोग शामिल हुए। ब्रिटिश पुलिस को बैठक की सूचना मिल चुकी थी। दो कॉस्टेबल और तीन चौकीदार गया मुण्डा को पकड़ने पहुंचे। गया मुंडा और उनके साथियों ने पुलिस बल पर हमला कर दिया, उन्होंने जयराम नामक एक कॉस्टेबल की हत्या कर दी। यह ब्रिटिश सरकार के खिलाफ गया मुंडा के नेतृत्व में पहल आंदोलन था। 

घटना की सूचना पाकर, बंदगांव के तत्कालीन उपायुक्त स्ट्रीटफिल्ड ऐटकीडीह गांव पहुंचे। पुलिस बल और गया मुंडा के बीच एक बार फिर लड़ाई हुआ। इस दौरान गया मुंडा घायल हो गए। उपायुक्त स्ट्रीटफिल्ड के आदेश पर उनके घर को जला दिया गया। उन्हें उनकी पत्नी माकी मुंडा, पुत्र, पुत्री और पुत्रवधू सहित बंदी बना लिया गया। 6 जनवरी 1900 को गया मुंडा और उनके पुत्र सानरे मुंडा को फांसी दिया गया। उनके दूसरे पुत्र को आजीवन कारावास की सजा दी गई, जबकि उनकी पत्नी, तीसरे पुत्र, पुत्री और पुत्रवधू को कारावास भेज दिया गया।

## इन्हें भी देखें
* बिरसा मुंडा

## सन्दर्भ

श्रेणी:आदिवासी
श्रेणी:भारतीय (आदिवासी)
श्रेणी:झारखंड
श्रेणी:१९०० में निधन
शेख भिखारी

**शेख भिखारी** (सन् १८१९ ई० -- ८ जनवरी १८५८) सन् 1857 की क्रांति के क्रान्तिकारी एवं शहीद थे। 

शेख भिखारी का जन्म १८१९(1819) में झारखंड के राँची जिले के बुड़मो में होक्टे गांव में एक बुनकर अंसारी परिवार में हुआ था़। बचपन से वह अपने खानदानी पेशा, मोटे कपड़े तैयार करना और हाट-बाजार में बेचकर अपने परिवार की परवरिश करते थे़। जब उनकी उम्र 20 वर्ष की हुई तो उन्होंने छोटा नागपुर के महाराज के यहां नौकरी कर ली। परन्तु कुछ ही दिनों के बाद उन्होंने राजा के दरबार में एक अच्छी मुकाम प्राप्त कर ली, बाद में बड़कागढ़ जगन्नाथपुर के राजा ठाकुर विश्वनाथ शाहदेव ने उनको अपने यहां दीवान के पद पर रख लिया़।  शेख भिखारी के जिम्मे में बड़कागढ़ की फौज का भार दे दिया गया।

1856 ई में जब अंगरेजों ने राजा महाराजाओं पर चढ़ाई करने का मनसूबा बनाया तो इसका अंदाजा हिंदुस्तान के राजा-महाराजाओं को होने लगा था. जब इसकी भनक ठाकुर विश्वनाथ शाहदेव को मिली तो उन्होंने अपने वजीर पाण्डे गणपत राय, दीवान शेख भिखारी, टिकैत उमराँव सिंह से मशवरा किया। इन सभी ने अंगरेजों के खिलाफ मोरचा लेने की ठान ली और जगदीशपुर के बाबू कुँवर सिंह से पत्राचार किया। इसी बीच में शेख भिखारी ने बड़कागढ़ की फौज में रांची एवं चाईबासा के नौजवानों को भरती करना शुरू कर दिया। अचानक अंगरेजों ने 1857 में चढ़ाई कर दी। विरोध में रामगढ़ के रेजिमेंट ने अपने अंगरेज अफसर को मार डाला। नादिर अली हवलदार और रामविजय सिपाही ने रामगढ़ रेजिमेंट छोड़ दिया और जगन्नाथपुर में शेख भिखारी की फौज में मिल गये। इस तरह जंगे आजादी की आग छोटानागपुर में फैल गयी। रांची, चाईबासा, संथाल परगना के जिलों से अंगरेज भाग खड़े हुए। 

इसी बीच अंगरेजों की फौज जनरल मैकडोना के नेतृत्व में रामगढ़ पहुंच गयी और चुट्टूपालू के पहाड़ के रास्ते से रांची आने लगे। उनको रोकने के लिए शेख भिखारी, टिकैत उमराव सिंह अपनी फौज लेकर चुट्टूपालू पहाड़ी पहुंच गये और अंगरेजों का रास्ता रोक दिया। शेख भिखारी ने चुट्टूपालू की घाटी पार करनेवाला पुल तोड़ दिया और सड़क के पेड़ों को काटकर रास्ता जाम कर दिया। शेख भिखारी की फौज ने अंगरेजों पर गोलियों की बौछार कर अंगरेजों के छक्के छुड़ा दिये। यह लड़ाई कई दिनों तक चली। शेख भिखारी के पास गोलियां खत्म होने लगी तो शेख भिखारी ने अपनी फौज को पत्थर लुढ़काने का हुक्म दिया। इससे अंगरेज फौजी कुचलकर मरने लगे। यह देखकर जनरल मैकडोन ने मुकामी लोगों को मिलाकर चुट्टूघाटी पहाड़ पर चढ़ने के लिए दूसरे रास्ते की जानकारी ली। फिर उस खुफिया रास्ते से चुट्टूघाटी पहाड़ पर चढ़ गये। अंगरेजों ने शेख भिखारी एवं टिकैत उमराव सिंह को छह जनवरी 1858 को घेर कर गिरफ्तार कर लिया और सात जनवरी 1858 को उसी जगह चुट्टूघाटी पर फौजी अदालत लगाकर मैकडोना ने शेख भिखारी और उनके साथी टिकैत उमरांव को फांसी का फैसला सुनाया। आठ जनवरी 1858 को आजादी को शेख भिखारी और टिकैत उमराव सिंह को चुट्टूपहाड़ी के बरगद के पेड़ से लटका कर फांसी दे दी गयी।

## सन्दर्भ

श्रेणी:भारतीय स्वतंत्रता का क्रांतिकारी आन्दोलन
श्रेणी:1857
बारामूला ज़िला

**बारामूला ज़िला** (Baramulla district), जिसे कश्मीरी भाषा में **वरमूल** (ورمول) कहते हैं, भारत के जम्मू और कश्मीर प्रदेश का एक ज़िला है। इसका मुख्यालय बारामूला नगर है, और गुलमर्ग का प्रसिद्ध पर्यटक स्थल भी इसी ज़िले मे स्थित है।

## नामोत्पत्ति
"बारामूला" नाम संस्कृत के "वराहमूल" से उत्पन्न हुआ है और आज भी कश्मीरी भाषा में "वरमूल" कहलाता है। "वराह" का अर्थ (जंगली) सूअर होता है और "मूल" का अर्थ उसका पैना दांत है। मान्यता है कि कश्मीर घाटी आदिकाल में एक सतिसर (या सतिसरस) नामक झील के नीचे डूबी हुई थी, जिसमें जलोद्भव नामक जल-राक्षस रहकर भय फैलाता था। भगवान विष्णु ने एक भीमकाय वराह का रूप धारण कर के आधुनिक बारामूला के पास झील को घरेने वाले पहाड़ों पर अपने लम्बे दाँत से प्रहार करा। इस से बनने वाली दरार से झील का पानी बह गया और कश्मीर वादी उभर आई और वास-योग्य बन गई।

## इन्हें भी देखें
* गुलमर्ग
* बारामूला

## सन्दर्भ

श्रेणी:जम्मू और कश्मीर के ज़िले
*
पुंछ ज़िला

**पुंछ ज़िला** भारत के जम्मू और कश्मीर राज्य का एक ज़िला है। ज़िले का मुख्यालय पुंछ है। ज़िला नियंत्रण रेखा से सटा हुआ है।

## प्रशासन
पुंछ जिले में छ्ह तहसीलें हैं:
* हवेली तहसील
* मंडी तहसील 
* मेंढर तहसील
* सूरनकोट तहसील
* मानकोट तहसील
* बालाकोट तहसील

## जनसांख्यिकी
२०११ की जनगणना के अनुसार पुंछ जिले की जनसँख्या ४७६,८२० थी। जनसँख्या वृद्धि दर २००१-२०११ के दौरान २७.९७% रही। पुंछ का लिंगानुपात ८९० है और साक्षरता दर ६८.६९% है। जिले में ८५% मुस्लिम आबादी है।

यहाँ पर गुज्जर, बक्करवाल, पहाड़ी, पंजाबी, कश्मीरी और राजपूत जैसी जातिय समूह निवास करते हैं।

## परिवहन
यहाँ पर एक छोटा हवाई अड्डा है।

रेल लाइन का निर्माण अभी चल रहा है।

वर्तमान में बस के ही माध्यम से यहाँ पर आया जाया जा सकता है।  
   
## पुंछ के कुछ चित्र

Image:Poonch1.jpg
Image:Poonch2.jpg
Image:Poonch3.jpg
Image:Poonch4.jpg


## इन्हें भी देखें
* पुंछ
* जम्मू और कश्मीर
* जम्मू और कश्मीर के जिले

## बाहरी कड़ियाँ
* आधिकारिक जालस्थल

## सन्दर्भ

*
श्रेणी:जम्मू और कश्मीर के ज़िले
डोडा ज़िला

** डोडा जिला ** भारत के जम्मू व कश्मीर केन्द्र शासित प्रदेश का एक ज़िला है। इस जिले का मुख्यालय डोडा  है।

## तहसीलें
ज़िलें में चार तहसीलें हैं:
* डोडा
* भदरवाह
* गंदोह (भलेसा)
* ठाठरी
* मरमत
* भल्ला
* महल्ला
* काशतीगर
* फगसू

## इन्हें भी देखें
* डोडा
* जम्मू और कश्मीर के जिले
* जम्मू और कश्मीर

## सन्दर्भ

*
श्रेणी:जम्मू और कश्मीर के ज़िले
आंचार झील

**आंचार झील** (Anchar Lake), जिसे कश्मीरी में **आंचार सर** कहा जाता है, भारत के जम्मू और कश्मीर राज्य के श्रीनगर ज़िले में स्थित एक झील है। यह गान्दरबल के समीप है और एक नाले द्वारा डल झील से जुड़ी है। अमीर खान नाला कहलाने वाला यह नाला गिलसर और खुशाल सर नामक झीलों से होकर निकलता है।

## प्रदूषण
आंचार झील वर्तमान समय में बुरी दुर्दशा में है क्‍योकि यहां अवैध निर्माण, अतिक्रमण और आसपास के क्षेत्र में भयंकर प्रदुषण फैलाया जाता है। इन्‍ही कारणों से अंचार झील का अस्तित्‍व खत्‍म होने की कगार पर आ गया है। झील में भयानक प्रदुषण के चलते इसके पानी की क्षरीयता काफी बढ़ गई है जिसके चलते यहां की जमीन में जंगली पौधे और फूल भी पैदा नहीं होते हैं।

## पक्षी
अंचार झील को बर्ड - वाचिंग यानि चिडि़यों को निहारने के लिए भी अच्‍छा स्‍थान माना जाता है। पर्यटक यहां आकर झील के किनारे पर लगी शिकारा यानि लकड़ी की नाव पर भी सवार होकर झील में सैर कर सकते हैं। सर्दियों के दौरान कई बर्डस् जैसे - पोर्चाड, जंगली बत्‍तख, गॉडवाल स्‍पाइन और चैती आदि यहां देखने को मिलती हैं।

## इन्हें भी देखें
* श्रीनगर
* श्रीनगर ज़िला

## सन्दर्भ

श्रेणी:श्रीनगर
श्रेणी:जम्मू और कश्मीर की झीलें
श्रेणी:भारत की झीलें
पुंछ

**पुंछ** (Poonch) भारत के जम्मू और कश्मीर राज्य के पुंछ ज़िले में स्थित एक नगर परिषद है। यह ज़िले का मुख्यालय भी है और पुंछ नदी के किनारे हुआ है। पुंछ का उल्लेख महाभारत में मिलता है तथा चीनी यात्री ह्वेनसांग ने भी इस नगर का उल्लेख किया है।

## भूगोल
पुंछ नगर  निर्देशांक पर स्थित है। इस नगर की समुद्र तल से औसत ऊँचाई ९८१ मीटर है। पीर पंजाल पहाड़ीयां पुंछ घाटी से लेकर कश्मीर घाटी तक फ़ैली हैं। इस नगर में चार तहसीलें हैं: हवेली, मेंढर, सुरनकोट और मंडी।

## इतिहास
पुंछ कई ऐतिहासिक घटनाओं का गवाह रहा है। जब सिकंदर महान ने ३२९ ईसा पूर्व में राजा पोरस पर आक्रमण किया था, तब यह क्षेत्र द्रवभीषण नाम से जाना जाता था। छठी शताब्दी में प्रसिद्ध चीनी यात्री ह्वेनसांग भी इस क्षेत्र से गुजरा था। ८५० इस्वी के आसपास इस क्षेत्र में राजा नर ने राज किया था जो कि मूलतः घोड़ा व्यापारी था। महमूद गजनवी ने पुंछ पर १०२० इस्वी में आक्रमण किया था। राजतरंगिणी के अनुसार, पुंछ के राजा त्रिलोचन पाल से महमूद गजनवी की भीषण लड़ाई हुई थी।

१५९६ में मुग़ल सम्राट जहाँगीर ने सिराजुद्दीन को यहाँ का राजा बनाया। १८१९ इस्वी से १८५० इस्वी तक पुंछ खालसा दरबार के अन्तर्गत रहा, तब यहाँ सिखों ने राज किया। आजादी के समय यह हिस्सा राजा हरी सिंह के कब्जे में था।

1947 में, भारत के विभाजन के बाद, महाराजा के शासन के खिलाफ पुंछ जिले के पश्चिमी भाग (बाग और सुधनोती तहसीलों में) में घुसपैठ व उपद्रव शुरू हो गया, और नव-स्वतंत्र पाकिस्तान में प्रवेश के प्रयास होने लगे। विद्रोही सशस्त्र थे और पाकिस्तान द्वारा समर्थित थे, और उन्होंने राज्य बलों को बेदखल कर दिया था, जो पुंछ शहर में अपनी छावनी में बंधे हुए थे। 20 नवंबर 1948 को भारतीय सेना द्वारा राहत मिलने तक यह शहर लगभग एक साल तक बना रहा। ज़िले का पश्चिमी हिस्सा उपद्रवियों के नियंत्रण में रहा, जो पाकिस्तान के साथ पाक-अधिकृत कश्मीर के भाग के रूप में शामिल हुआ। जिले के दो हिस्सों के बीच नियंत्रण रेखा पुंछ शहर से कुछ पश्चिम में चलती है।

## जलवायु
इस नगर की जलवायु ठंडी है। गर्मियां छोटी व सुखदायी होती है। गर्मी का तापमान सामान्यतः 31 डिग्री सेल्सीयस से अधिक नहीं होता। पश्चिमी विक्षोभ के कारण ठंडी अधिक होती है। दिसम्बर के महीने में बर्फ़बारी होती है। औसत वार्षिक वर्षा १०८७ मिलीमीटर होती है।

## जनसांख्यिकी
२०११ की जनसंख्या के अनुसार पुंछ की आबादी ४०,९८७ है। पुरूषों की ५५% तथा महिलाओं की ४५% है। यहाँ की साक्षरता दर ७९% है।

## परिवहन

यहाँ पर एक छोटा हवाई अड्डा है।

रेल लाइन का निर्माण अभी चल रहा है।

वर्तमान में बस के ही माध्यम से यहाँ पर आया जाया जा सकता है।

## इन्हें भी देखें
* पुंछ नदी
* पुंछ ज़िला
 
## सन्दर्भ

श्रेणी:जम्मू और कश्मीर के शहर
श्रेणी:पुंछ ज़िला
श्रेणी:पुंछ ज़िले के नगर
वेरीनाग

**वेरीनाग** (Verinag) भारत के जम्मू और कश्मीर राज्य के अनन्तनाग ज़िले में स्थित एक नगर है। वेरीनाग एक प्रसिद्ध पानी का चश्मा और पर्यटक स्थल है। वेरीनाग का जल झेलम नदी का एक स्रोत है।

## नामोत्पत्ति
संस्कृत व कश्मीरी में "नाग" का अर्थ "पानी का चश्मा" होता है और झेलम नदी का मूल संस्कृत नाम "वितस्ता" है, जिसे कश्मीरी में "व्यथ" नदी कहते हैं। झेलम का एक स्रोत होने के कारण "वितस्तत्र" नाम से ही स्थान का नाम उत्पन्न हुआ। वितस्तत्र + नाग समय के साथ परिवर्तित होकर वेरीनाग बन गया। अन्य मान्यता है कि "वेरी" शब्द की जड़ संस्कृत का "विरह" शब्द है जिसका मतलब "वापस जाना" होता है। इसका सम्बन्ध एक शिव-पार्वती के क़िस्से से है जिसमें झेलम नदी कहीं और से उत्पन्न होना चाहती थी लेकिन उसे वापस इसी जगह से चश्मे के रूप में उत्पन्न होने पर मजबूर किया गया। यहाँ हर साल भादों के महीने के कृष्ण-पक्ष की तेहरवी तारीख़ को कश्मीरी हिन्दू झेलम नदी का जन्मदिन मनाते है, जिसे "व्येथ त्रुवाह" कहते हैं। कश्मीरी में "त्रुवाह" का मतलब "तेहरवी" है और "व्येथ" झेलम नदी का कश्मीरी नाम है, यानि "व्येथ त्रुवाह" का मतलब "झेलम तेहरवी" है।

## विवरण
वेरिनाग भारत के जम्मू और कश्मीर राज्य में अनंतनाग जिले में  स्थिति तहसील(शाहबाद बाला वेरिनाग) के साथ एक पर्यटन स्थल और एक अधिसूचित क्षेत्रीय समिति है। यह अनंतनाग से लगभग 26 किलोमीटर दूर और श्रीनगर से लगभग 78 किलोमीटर दक्षिण-पूर्व है जो जम्मू और कश्मीर राज्य की गर्मियों की राजधानी है। जम्मू से श्रीनगर के लिए सड़क यात्रा करते समय, वेरिनाग कश्मीर घाटी का पहला पर्यटन स्थल है। यह जवाहर सुरंग को पार करने के बाद कश्मीर घाटी के प्रवेश बिंदु पर स्थित है और इसे गेटवे ऑफ कश्मीर भी कहा जाता है। इस जगह का प्रमुख पर्यटक आकर्षण है वेरिनाग स्प्रिंग है, जिसके नाम प्सर स्थान का नाम वेरीनाग है। वेरिनाग स्प्रिंग में एक अष्टकोनी पत्थर बेसिन है और इसके आसपास के एक आर्केड है जो मुगल सम्राट जहांगीर द्वारा 1620 ई.पू. में बनाया गया था। बाद में, इस झरने के बगल में एक सुंदर उद्यान को उसके पुत्र शाहजहां ने बनाया था। यह वसंत/झरना कभी भी सूखा या अतिप्रवाह नहीं होता है। वेरनाग स्प्रिंग झेलम नदी का प्रमुख स्रोत भी है। [2] वेरिनाग स्प्रिंग और इसके आसपास के मुगल आर्केड आधिकारिक तौर पर भारत के पुरातत्व सर्वेक्षण द्वारा राष्ट्रीय महत्व का एक स्मारक के रूप में मान्यता प्राप्त है।

## चित्रदीर्घा

File:Verinag Water Spring.jpg|वेरीनाग में वसंतऋतु
File:Verinag Mughal Garden in Autumn.JPG|मुगल गार्डन
File:Verinag (3).JPG|चश्में का दृस्य
File:Water canal in mughal garden verinag.jpg|जलधारा
File:Shivlingam in one of the arches aroung Verinag spring.jpg|वेरीनाग में शिवलिंग
File:Verinag The Colors.JPG|वेरीनाग के रंग
File:Verinag1.JPG|चश्में से फूटता पानी
File:Verinag.JPG|वेरीनाग वसंत
File:Spring at Verinag.JPG


## इन्हें भी देखें
* अनन्तनाग ज़िला

## सन्दर्भ

श्रेणी:जम्मू और कश्मीर के शहर
श्रेणी:अनंतनाग ज़िला
श्रेणी:अनंतनाग ज़िले के नगर
श्रेणी:जम्मू और कश्मीर में पर्यटन आकर्षण
श्रेणी:अनंतनाग ज़िले में पर्यटन आकर्षण
हेरियट टूबमेन

thumb|right|हेरियट टूबमेन
**हेरियट टूबमेन** (अँग्रेजी:Harriet Tubman, जन्म:1822, मृत्यु: 10 मार्च, 1913), अमेरिका में दास-प्रथा का विरोध करने वाली एक विख्यात अफ्रीकी-अमेरिकी महिला थी। 20 अप्रैल, 2016 को अमेरिका के ट्रेजरी विभाग ने अमेरिका में दास-प्रथा का विरोध करने वाली इस महिला की तस्वीर को 20 डॉलर के नोट पर मुद्रित करने की घोषणा की। वे किसी अमेरिकी नोट पर स्थान पाने वाली पहली अफ्रीकी-अमेरिकी हस्ती हैं। अब नए 20 डॉलर के नोट पर व्हाइट हाउस तथा पूर्व राष्ट्रपति एण्ड्रयू जैक्सन की तस्वीर को मुख-पृष्ठ से हटाकर पीछे कर दिया गया है तथा मुख-पृष्ठ पर हेरियट टूबमेन की तस्वीर रखी गयी है।
## सन्दर्भ
नवतेज सिंग रेहाल

**नवतेज सिंग रेहाल** गायक हे बम्बै राकर्स मे। वोह पन्जाबि में गाता हे।

## External links
* नवतेज रेहाल - IMDB
* June 2005 Archives - EGO Magazine
* Meet the rockers The Telegraph, कोल्कत्ता - May 21, 2005
हान्निबल

**हानिबल** (/ˈhænɪbəl/; Punic: 𐤇𐤍𐤁𐤏𐤋𐤟𐤁𐤓𐤒, BRQ ḤNBʿL ; 247 ईसापूर्व – 183 से 181 ईसापूर्व) एक कार्थेजी सेनानायक और राजविद् था जिसने द्वितीय प्युनिक युद्ध में रोमन गणराज्य के विरुद्ध कार्थेज की सेना का संचालन किया था। 

**हान्निबल** का जन्म 247 ईसा पूर्व में हुआ था। वह कार्थेज के एक जनरल का पुत्र था। हालाँकि रोम ने पहला प्यूनिक युद्ध जीत लिया था, लेकिन कार्थेज में पुनर्विचारवाद प्रबल हुआ, कथित प्रतिज्ञा के प्रतीक जो हनिबल ने अपने पिता से कभी भी रोम के मित्र नहीं बने। हिस्पानिया में रोम के एक सहयोगी सगुंटम पर हान्निबल के हमले के बाद 218 ईसा पूर्व में द्वितीय प्यूनिक युद्ध छिड़ गया। फिर उसने अपने अफ्रीकी हाथियों के साथ ऐल्प्स पर्वतमाला को पार करके इटली को युद्ध में ले जाने का अपना प्रसिद्ध सैन्य कारनामा किया। इटली में अपने पहले कुछ वर्षों में, उन्होंने त्रेबिया, झील त्रासिमीन, और कैने में नाटकीय जीत का उत्तराधिकार जीता। उन्होंने अपने और अपने प्रतिद्वंद्वी की ताकत और कमजोरियों को निर्धारित करने की क्षमता और तदनुसार लड़ाइयों की योजना बनाने की अपनी क्षमता के लिए खुद को प्रतिष्ठित किया। हैनिबल की सुनियोजित रणनीतियों ने उन्हें रोम से संबद्ध कई इतालवी शहरों को जीतने की अनुमति दी। हैनिबल ने 15 वर्षों तक अधिकांश दक्षिणी इटली पर कब्जा कर लिया, लेकिन निर्णायक जीत नहीं हासिल कर सका, क्योंकि फेबियस मैक्सिमस के नेतृत्व में रोमनों ने उसके साथ टकराव से बचने के बजाय, उसके साथ टकराव को टाल दिया। 

हान्निबल जब नौ वर्ष का था तब वह अपने पिता के साथ स्पेन गया था। हान्निबल स्पेन में अपने पिता के सेना कैम्प में ही रहता था। जब हान्निबल 13 साल का हुआ तो उसकी सैनिक शिक्षा शुरू की गयी। हान्निबल 18 वर्ष का था जब उसके पिता की मृत्यु जंग में हुई। हान्निबल के पिता हामिल्कार की मृत्यु के बाद उनकी सेना की कमान हान्निबल के बेहेनोई हासद्रुबल को दी गयी। सन 228 से 221 ईसा पूर्व तक हान्निबल ने हासद्रुबल की सेना में कार्य किया। हान्निबल 26 वर्ष का था जब उसे सेना की कमान दी गयी।

## सन्दर्भ
हैन्रिक रोह्रेर

thumb|220px|हैन्रिक रोह्रेर
१९८६ में गर्ड बिन्निग के साथ नोबेल पुरस्कार भौतिक शास्त्र विजेता

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:1933 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:२०१३ में निधन
हेन्री केन्डाल

**हेन्री केन्डाल** (18 अप्रैल 1839 - 1 अगस्त 1882) ऑस्ट्रेलिया के अन्ग्रेज़ी भाषा के कवि थे.

श्रेणी:1839 जन्म
श्रेणी:1882 निधन
हेलेन केलर

**हेलेन एडम्स केलर** (27 जून 1880 - 1 जून 1968) एक अमेरिकी लेखक, राजनीतिक कार्यकर्ता और आचार्य थीं। वह कला स्नातक की उपाधि अर्जित करने वाली पहली बधिर और दृष्टिहीन थी। ऐनी सुलेवन के प्रशिक्षण में ६ वर्ष की अवस्था से शुरु हुए ४९ वर्षों के साथ में हेलेन सक्रियता और सफलता की ऊंचाइयों तक पहुँची। ऐनी और हेलेन की चमत्कार लगने वाले कहानी ने अनेक फिल्मकारों को आकर्षित किया। हिंदी में २००५ में संजय लीला भंसाली ने इसी कथानक को आधार बनाकर थोड़ा परिवर्तन करते हुए ब्लैक फिल्म बनाई। बेहतरीन लेखिका केलर अपनी रचनाओं में युद्ध विरोधी के रूप में नजर आतीं हैं। समाजवादी दल के एक सदस्य के रूप में उन्होंने अमेरिकी और दुनिया भर के श्रमिकों और महिलाओं के मताधिकार, श्रम अधिकारों, समाजवाद और कट्टरपंथी शक्तियों के खिलाफ अभियान चलाया।

## जीवन वृत
[thumb|left|[ऐने सुलिवान के साथ केलर जुलाई १८८८ के दौरान केप_कॉड में छुट्टियाँ बिताते हुए।|alt=ऐने सुलिवान के साथ केलर जुलाई १८८८ के दौरान केप कॉड में छुट्टियाँ बिताते हुए।]]

हेलेन एडम्स केलर २७ जून १८८० को अमेरिका के टस्कंबिया, अलबामा में पैदा हुईं।जन्म के समय हेलन केलर एकदम स्वस्थ्य थी।उन्नीस  महीनों के बाद वो बिमार हो गयी  और उस बिमारी में उनकी नजर, ज़ुबान  और सुनने की शक्ती चली गयी|  हेलन केलर के माता-पिता के सामने एक चुनौती आ खड़ी हुई कि ऐसा कौन शिक्षक होगा जो हेलन केलर को अच्छी शिक्षा दे पाए और हेलन केलर समझ पाए। ऐसा इसलिए क्योंकि हेलन केलर सामान्य बच्चों से भिन्न थी। इसके बाद उन्हें आखिरकार एक शिक्षक मिल गया जिनका नाम था "एनि सुलिव्हान"। इन्होंने हेलन केलर को हर तरीके से शिक्षा दी, जिसमें उन्होंने मेन्युअल अल्फाबेट और ब्रेल लिपी आदि पद्धतियों से शिक्षा देने की कोशिश की। जैसे-तैसे संघर्षो का दौर बीतता गया और एक तरह से हेलन केलर ने राइट हमसन स्कूल फाॅर डीप से प्रारंभिक शिक्षा पूरी की।प्रारंभिक शिक्षा पूरी होने के बाद अब हेलन केलर अपने आपको अकेला समझने लगी, क्योंकि उनकी जिज्ञासा थी कि वो भी सभी की तरह पढ़ाई करें। इसके लिए आगे 1902 में स्नातक की पढ़ाई करने के लिए हेलन केलर ने रेडक्लिफ काॅलेज में दाखिला लिया। वहां हेलन केलर सामान्य छात्रों के साथ पढ़ने लगी। यहां पढ़ते-पढ़ते हेलन केलर को लिखने का शौक जगा और वो लिखने लगी। हेलन केलर ने उस दौर में एक ऐसी पुस्तक लिखी जिन्होंने उनको बहुत बड़ी उपलब्धि दिलाई और उस पुस्तक का नाम है ‘‘द स्टोरी आफ़ माय लाइफ‘‘। अपने जीवन में संघर्षो के ऐसे दौर को पार करके हेलन केलर ने समझ लिया था कि जीवन में यदि संघर्ष किया जाए, तो कोई काम ऐसा नहीं है जिसे हम ना कर सकते हो। यही सोच लेकर हेलन केलर ने समाज के हित के लिए कदम बढ़ाया और वो अपने जैसे लोगों को जागरूक करने निकल पड़ी।

## सन्दर्भ
 



## बाहरी कड़ियाँ
* जॉन ए. मैसी और ऐने सुलिवान के साथ एलेन केलर (1903) *The Story of My Life*. न्यूयॉर्क: डबलडे, पेज & कम्पनी।
* लैश, जोसेफ पी. (1980) *Helen and Teacher: The Story of Helen Keller and Anne Sullivan Macy *. न्यूयॉर्क: डेलाकोर्टे प्रेस, ISBN 978-0-440-03654-8
* हर्मन, डोरोथी (1998) *Helen Keller: A Life*. न्यूयॉर्क: क्नॉफ़. ISBN 978-0-679-44354-4
* 

श्रेणी:अमेरिकी लेखक
श्रेणी:अंग्रेज़ साहित्यकार
श्रेणी:अमेरिका के लोग
श्रेणी:1880 में जन्मे लोग
श्रेणी:१९६८ में निधन
हाम्मुरबी

**खम्मूरब्बी बाबुल** या **हम्मूरब्बी** (1810 ईसापूर्व - 1750 ईसापूर्व) बेबिलोनिया का एक राजा था। वह प्रथम बेबिलोनिया राजवंश का छठा राजा था। उसने १७९२ ईसापूर्व से १७५० ईसापूर्व तक शासन किया। इसका काल अभी तक पूर्णतया निश्चित नहीं हो पाया है। पहले इसका समय ईसापूर्व २१वीं शती माना जाता था किंतु नवीन शोधों के अनुसार उसका समय ईसापूर्व १९५० और १७०० के बीच किसी समय समझा जाता है। 

यह सामी (अमोरी) वंश का छठा शासक था। इसके शासन काल में बाबुल साम्राज्य उत्तर की ओर फारस की खाड़ी तक, पश्चिम की ओर दजला-फरात का काँठा, असुर तथा भूमध्य सागर के सामी तट तक फैला हुआ था। खम्मुरब्बी मुख्यत: सफल शासक और सैनिक था, उसकी ख्याति कानूनों को नियमबद्ध करने के कारण है। उसके बनाए हुए कानून १९०२ में शूषा में एक चट्टान पर अंकित पाए गए हैं। उसके कानून की अनेक धाराओं का संबंध वैयक्तिक संपत्ति, व्यापार, व्यापार-संबंध, परिवार, श्रम, वैयक्तिक आघात से है। उसका सिद्धांत था- 'आँख के बदले आँख'। खम्मुरब्बी के अधिकांश कानून सुमेरी कानूनों पर आधारित हैं और उनमें पारिवारिक अपराधों के लिए कठोर दंड के मूल में सामी प्रभाव झलकता है। उसके कानून में मानव जीवन से अधिक महत्व वैयक्तिक संपत्ति को दिया गया है, जो बाबुल के निस्सीम पूँजीवाद का प्रतीक है।

## इन्हेँ भी देखेँ
*मेसोपोटामिया
*बेबीलोन
*हाम्मुरबी विधिसंहिता

## सन्दर्भ

श्रेणी:इराक़ का इतिहास
स्टीवन स्पिलबर्ग

**स्टीवन एलन स्पिलबर्ग** (जन्म: 18 दिसम्बर 1946) एक अमेरिकी फिल्म निर्माता, निर्देशक और पटकथा लेखक हैं। फोर्ब्स पत्रिका के अनुसार, स्पिलबर्ग की कुल कमाई 3.1 बिलियन डालर है। वर्ष 2006 में प्रीमियर पत्रिका ने उन्हें फिल्म जगत का सबसे प्रभावशाली व्यक्ति निरुपित किया था। टाइम पत्रिका ने उन्हें शताब्दी के सौ प्रभावशाली लोगों में शामिल किया है। बीसवीं शताब्दी के अंत में लाइफ ने उन्हें उनकी पीढ़ी का सबसे प्रभावशाली व्यक्ति करार दिया था।

चार दशकों के क्रियाशील जीवन में स्पिलबर्ग की फिल्मों ने अलग-अलग विचारधारा वाली अलग-अलग पीढ़ियों को अलग तरह से छुआ है। स्पिलबर्ग को 1993 में फिल्म सिंडलर्स लिस्ट के लिए और 1998 में सेविंग प्राइवेट रेयन के लिए बेस्ट डायरेक्टर के एकेडमी अवार्ड से सम्मानित किया गया। स्पिलबर्ग की तीन फिल्मों, जास (1975), ई.टी. द एक्स्ट्रा टेरिस्टीरियल (1982) और जुरासिक पार्क (1993) ने अपने-अपने समय के हिसाब से बाक्स आफिस पर आमदनी का एक नया कीर्तिमान स्थापित किया।

उन्हें 8 अक्टूबर 2009 को उनकी फिल्मों में मानव प्रयासों के कारण लिबर्टी मेडल पुरस्कार प्रदान किया गया।

श्रेणी:1946 में जन्मे लोग
श्रेणी:जीवित लोग
श्रेणी:फ़िल्म निर्देशक
श्रेणी:फ़िल्म निर्माता
श्रेणी:अमेरिका के लोग
सेर्गे आइसेन्स्टाइन

**सेर्गे मिखाइलोविच आइसेन्स्टाइन** (; 23 जनवरी 1898 – 23 जुलाई 1948) एक अग्रणी सोवियत रूसी फ़िल्म निर्देशक एवं फ़िल्म दार्शनिक थे जिन्हें "फादर ऑफ़ मोंटाज" (संग्रथन के पिता) कहा जाता है। उन्हें मुख्यतः उनकी मूक फ़िल्मों *स्ट्राइक* (1924), *बैटलशिप पोटेमकिन्* (1925) और *ओक्टोबर* (1927), तथा ऐतिहासिक महाकाव्यों *अलेक्ज़ेंडर नेव्सकी* (1938) और *इवान द टॅरीबल* (1944, 1958) ने प्रसिद्धि दिलाई।

## सन्दर्भ

* 
* 
* 
* 
* 
* 
* 
* 
* 
* 
* 
* 
* 

* Antonio Somaini, *Ejzenstejn. Il cinema, le arti, il montaggio* (*Eisenstein. Cinema, the Arts, Montage)*, Einaudi, Torino 2011
## बाहरी कड़ियाँ
*
*

श्रेणी:1898 में जन्मे लोग
श्रेणी:१९४८ में निधन
सिमोन बोलिवर

thumb|right|सिमोन बोलिवर
**सिमोन जोस एंटोनियो डे ला संतीसिमा त्रिनिदाद बोलिवर वाई पलासिओस पोंटे वाई ब्लैंको** (24 जुलाई 1783 - 17 दिसम्बर 1830) सामान्यतः **सिमोन बोलिवर** के नाम से जाते हैं, वे वेनेजुएला के एक सैन्य और राजनीतिक नेता थे। बोलिवर ने लैटिन अमेरिका को स्पेनिश साम्राज्य से स्वतंत्रता दिलाने के लिए सफल संघर्ष में प्रमुख भूमिका निभाई थी और आज अमेरिका के इतिहास में सबसे प्रभावशाली नेताओं में से एक माने जाते हैं।
वॉल्ट डिज़्नी

**वाल्टर एलियास "वॉल्ट" डिज़्नी ** (5 दिसम्बर 1901 - 15 दिसम्बर 1966) एक अमेरिकी फिल्म निर्माता, निर्देशक, कथानक लेखक, नेपथ्य वाचक, एनीमेटर, उद्यमी, मनोरंजन, अंतरराष्ट्रीय प्रतीक और समाजसेवक थे। डिज़्नी बीसवीं शताब्दी के दौरान मनोरंजन के क्षेत्र में अपने योगदान के लिए प्रसिद्ध है। वॉल्ट डिज़्नी ने अपने भाई रॉय ओ डिज़्नी के साथ संयुक्त रूप से वॉल्ट डिज़्नी प्रोडक्शंस की स्थापना की थी। डिज़्नी एक समय दुनिया के सर्वश्रेष्ठ फिल्म निर्माताओं में से एक बन गये। उनके द्वारा संयुक्त रूप से स्थापित निगम को अब वॉल्ट डिज़्नी कंपनी के नाम से जाना जाता है और इसका सालाना कारोबार आज लगभग 35 अरब अमेरिका डॉलर के बराबर का है।

## वॉल्ट डिज़्नी का जन्मस्थान
लॉस एंजिलिस जानी मानी फिल्मी हस्ती वॉल्ट डिज़्नी के शिकागो, इलिनोइस स्थित आवास को एक संग्रहालय में तब्दील किया जा रहा है। हॉलीवुड रिपोर्टर की खबर के अनुसार, फिल्मकार और उनके भाई रॉय के जन्मस्थान पर मरम्मत का कार्य 5 दिसम्बर 2013 को शुरू किया गया। मरम्मत का काम पूरा होने के बाद इसे ऐतिहासिक स्थल के रूप में नामित किया जाएगा। निर्माण कार्य डिज़्नी के 112वें जन्मदिन के साथ ही शुरू हुआ। इस अवसर पर दोहरा जश्न मनाते हुए शिकागो के मेयर राह्म इमेनुएल ने 5 दिसम्बर को वॉल्ट डिज़्नी दिवस घोषित किया है। डिज़्नी का निधन वर्ष 1966 में अपना 65वां जन्मदिन मनाने के 10 दिन के बाद हो गया था।

## सन्दर्भ
 

श्रेणी:1901 में जन्मे लोग 
श्रेणी:१९६६ में निधन 
श्रेणी:अमेरिकी फिल्म निर्माता
लेनी रीफेन्स्टाल

**लेनी रीफेंन्स्टाल** (जर्मन: ˈʁiːfənʃtaːl, 22 अगस्त 1902 – 8 सितंबर 2003) एक जर्मन फिल्म निर्देशक, निर्माता, पटकथा लेखक, संपादक, फोटोग्राफर, अभिनेत्री और नृत्यांगना है। 

## सन्दर्भ

श्रेणी:1902 में जन्मे लोग
श्रेणी:२००३ में निधन
श्रेणी:जर्मनी के लोग
लुक्रेजिया बोर्गिया

**लुक्रेजिया बोर्गिया** (18 अप्रैल 1480 – 24 जून 1519) बोर्गिया घराने की इतालवी कुलीन महिला थीं। वो पोप एलेक्ज़ेंडर षष्टम और वन्नोज़ा देई कैतेनी की नाजायज़ संतान थीं। वो स्पोलेटो की गर्वनर भी थीं।

उनके परिवार ने अपने सम्बंधों को बढ़ने के लिए उनके कई विवाह किये और इससे उनका राजनैतिक कद भी बढ़ा। इनमें पेसारो और ग्रेडारा के लॉर्ड जियोवानी स्फोर्ज़ा, कॉटिग्नोला के काउंट; आरागॉन के अल्फोंसो, बिसेगली के ड्यूक तथा सालेर्नो के राजकुमार; एवं फेरारा के ड्यूक अल्फोंसो प्रथम डीयेस्टे शामिल हैं। आरागॉन के अल्फोंसो नेपल्स के राजा का नाजायज पुत्र था। परम्परा के अनुसार लुक्रेजिया के भाई सेसरे ने उनकी उस समय हत्या कर दी जब उनका राजनैतिक मूल्य कम हो गया था, यह वहाँ की परम्परा के अनुसार था।

उनकी पारिवारिक कहानियों में लुक्रेज़िया को एक घातक महिला माना जाता है जिसकी भूमिका विवादास्पद है। उन्हें विभिन्न कलाकृतियों, उपन्यासों और फिल्मों में चित्रित किया गया है।

## शुरूआती जीवन
लुक्रेजिया बोर्गिया का जन्म 18 अप्रैल 1480 को रोम के निकट सुबियाको में हुआ। उनकी माँ का नाम वन्नोज़ा देई कैतेनी था। उनके पिता का नाम रोड्रिगो डी वोग्रिया था जो बाद में पोप एलेक्ज़ेंडर षष्टम बने। उनकी माँ उनके पिता की विभिन्न प्रेमिकाओं में से एक थी। 
## टिप्पणी

## सन्दर्भ

## बाहरी कड़ियाँ

* लुक्रेजिया बोर्गिया: चित्रों में परिवार
* आईएमडीबी पर लुक्रेजिया बोर्गिया

श्रेणी:1480 में जन्मे लोग
श्रेणी:१५१९ में निधन
लुइ नील

अंगूठाकार|लुइ नील
विख्यात व्यक्ति

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:1904 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:२००० में निधन
लियोनार्ड ओइलर

thumb|right|लियोनार्ड ओइलर

**लियोनार्ड ओइलर** (Leonhard Euler; १५ अप्रैल १७०७, बाज़ेल - १८ सितंबर १७८३) एक स्विस गणितज्ञ थे। ये जोहैन बेर्नूली के शिष्य थे।

गणित के संकेतों को भी ऑयलर की देन अपूर्व है। इन्होंने संकेतों में अनेक संशोधन करके त्रिकोणमितीय सूत्रों को क्रमबद्ध किया। 1734 ई. में ऑयलर ने **x** के किसी फलन के लिए **f (x)**, 1728 ई. में लघुगणकों के प्राकृत आधार के लिए **e**, 1750 ई. में अर्ध-परिमिति के लिए **s**, 1755 ई. में योग के लिए **Σ** और काल्पनिक ईकाई के लिए **i** संकेतों का प्रचलन किया।

1766 ई. में ये अन्धे हो गए, परन्तु मृत्यु पर्यंत (18 सितंबर 1783 ई.) शोधकार्य में संलग्न रहे।

## कृतियाँ
इनके मुख्य ग्रंथ निम्नलिखित हैं जो फ्रेंच भाषा में हैं :

1. **इंट्रोडक्शन इन एनालिसिन इन्फ़िनिटोरम** (Introduction in analysin infinitorum 1748 ई.), जिसने वैश्लेषिक-गणित-संसार में क्रांति मचा दी। इसमें इन्होंने फलन की परिभाषा दी और त्रिकोणमिति को विश्लेषण की एक शाखा एवं त्रिकोणमितीय मानों की निष्पत्ति को अवधारित किया।

2. **इंस्टिच्यूशन्स कैलकुली डिफरेन्शियल्स** (Institutiones calculi differentialis) (1975 ई.) और **इंस्टिच्यूशन्स कैलकुली इंटीग्रल्स** (Institutiones calculi integralis 1768-1770 ई.)-इन ग्रंथों में उस समय तक ज्ञात समस्त कलन और बीटा एवं गामा फलनों तथा लेखक के कुछ अन्य अन्वेषणों का वर्णन है।

3. **मेथोड्स इन्वेनियेन्डी लिनेआस कुरवास मैक्सीमी मिनिवीव प्रोप्रियेटेट गौदेंतिस** (Methodus inveniendi lineas curvas maximi minivive proproetate gaudentes, 1744 ई.)। इसमें इनके परिणमन-कलन के अन्वेषणों का वर्णन है।

4. **थेओरिया मोतुम प्लानेटैरम एट कोमेटैरम** (Theoria motuum planetarum et cometarum 1744 ई.), 'थेओरिया मोतुस लुनी' (Theoria motus lunae, 1753 ई.) और 'थेओरिया मोतुम लुनी' (Theoria motuum lunae, 1722 ई.)-इनमें खगोलशास्त्र का विवेचन है।

5. **सेस लेट्रेस ऊन प्रिन्सेस डी एलेमैंगेन सुर क़्वेलक़ुइज़ सुइट्स द फ़िजीक एट डी फ़िलोसोफिक** (Ses lettres a' une princesse d' Allemangne sur quelques suiets de physique et de philosophic 1770 ई.)-इसमें दिए गए मौलिक एवं महत्वपूर्ण अन्वेषणों के कारण ऑयलर को बहुत ख्याति प्राप्त हुई।

## इन्हें भी देखें
* ऑयलर का सूत्र
* ऑयलर का प्रमेय

## सन्दर्भ

श्रेणी:गणितज्ञ
मुहम्मद इब्न मूसा अल-ख़्वारिज़्मी

**अबू अब्दल्लाह मुहम्मद इब्न मूसा अल-ख़्वारिज़्मी** (अरबी: محمد بن موسى الخوارزميّ, Muḥammad ibn Mūsā al-Khwārizmī; जन्म: लगभग ७८० ई; देहांत: लगभग ८५० ई), जिन्हें पश्चिमी देशों में**अल्गोरित्मी** (Algoritmi) और **अलगौरिज़िन​** (Algaurizin) भी कहा जाता था, एक ईरानी-मूल के गणितज्ञ, खगोलशास्त्री और भूगोलवेत्ता थे। वे उस काल के प्रख्यात 'बग़दाद​ के बुद्धिगृह' से जुड़े हुए थे।

१२वीं सदी में उनकी कुछ कृतियों का लातिनी भाषा में अनुवाद किया गया जिसमें उन्होंने भारतीय अंकों और दशमलव प्रणाली का बखान किया था और इसी से भारतीय अंक पूरी पश्चिमी दुनिया में फैल गए। वो बीजगणित (ऐल्जेब्रा) के जन्मदाता है उन्होंने टोलेमी की भौगोलिक कृति को भी विस्तृत करके अरबी में अनुवाद किया। अंग्रेज़ी का कम्प्यूटर-सम्बन्धी 'अल्गोरिद्म' (algorithm) शब्द उन्ही के नाम का एक परिवर्तित रूप है। इसी तरह उन्होंने अपनी गणित की किताबों में अक्सर 'अल-जब्र' () शब्द का इस्तेमाल किया था जिसका मतलब है 'पूर्व अवस्था में ले जाना' या 'बहाल करना'। यह बिगड़कर 'ऐल्जेब्रा' (algebra) बन गया जो अंग्रेज़ी में 'बीजगणित' का अर्थ रखता है।

## इन्हें भी देखें
* भारतीय अंक प्रणाली
* बीजगणित
* अल-जाहिज़
* इस्लामी स्वर्ण युग
* आर्यभट
* खीवा

## सन्दर्भ

## बाहरी कड़ियाँ
* The Weird Truth About Arabic Numerals

श्रेणी:गणितज्ञ
मार्टिन स्कोर्सेसे

*मार्टिन स्कोर्सीस* (जन्म: 17 नवंबर, 1942) हॉलिवुड फ़िल्मों के एक निर्देशक हैं। 

## व्यक्तिगत जीवन
## प्रमुख फिल्में
* मीन स्ट्रीट (Mean Street)
* टैक्सी ड्राइवर (Taxi Driver)
* गुड फ़ेलास (Goodfellas)
* कसीनो (Casino)
* द एविएटर (The Aviator)
* द डिपार्टेड (The Departed)
* द वुल्फ ऑफ़ वॉल्स्ट्रीट (The Wolf Of Wall Street)
* गैंग्स ऑफ़ न्यू यॉर्क (Gangs Of New York)
* आफ़्टर अवर (After Hour)

## नामांकन और पुरस्कार
* ए०एफ़०आई जीवन प्राप्ति पुरस्कार (AFI Life Achievement Award)
* अकादमी पुरस्कार (Academy Award)
* पाम दोर (Palme d'Or)
* कान फ़िल्म समारोह सर्वश्रेष्ठ निर्देशक पुरस्कार (Cannes Film Festival Best Director Award)
* सिलवर लायन (Silver Lion)
* ग्रैमी पुरस्कार (Grammy Award)
* एमीस (Emmys)
* गोलडन ग्लोब्स (Golden Globes)
* बाफ़्ता (BAFTA)
* डी०जी०ए० पुरस्कार (DGA Awards)

## सन्दर्भ
## बाहरी कड़ियाँ

श्रेणी:अभिनेता
श्रेणी:1942 में जन्मे लोग
मारिया थेरेसा

thumb|right|मारिया टेरेसा (1759)
**मारिया थेरेसा वल्बुर्ग एमालिया क्रिस्टीना** (: 13 मई 1717 – 29 नवंबर 1780) हाउस ऑफ हैब्सबर्ग से ऑस्ट्रिया, हंगरी, क्रोएशिया, बोहेमिया, मांटुआ, मिलान, गैलिशिया, ऑस्ट्रियाई नीदरलैंड और परमा की रानी थी। अपनी शादी से वो पवित्र रोमन साम्राज्य की रानी भी थी।

कर्नाटक का प्रथम युद्ध (first carnatic war) 1746-48  समय में इनका उल्लेख मिलता है जब ऑस्ट्रिया की गद्दी पर मारिया टेरेसा के उत्तराधिकार के लिए युद्ध हुआ। कर्नाटक का प्रथम युद्ध इस युद्ध की ही प्रतिध्वनि थी।

श्रेणी:ऑस्ट्रिया के लोग
श्रेणी:उत्तराधिकार के युद्ध
फ़्लोरेन्स नाइटिंगेल

**फ़्लोरेन्स नाइटिंगेल** (अंग्रेज़ी: *Florence Nightingale*) (१२ मई १८२०-१३ अगस्त १९१०) को आधुनिक नर्सिग आन्दोलन का जन्मदाता माना जाता है। दया व सेवा की प्रतिमूर्ति फ्लोरेंस नाइटिंगेल "द लेडी विद द लैंप" (दीपक वाली महिला) के नाम से प्रसिद्ध हैं। इनका जन्म एक समृद्ध और उच्चवर्गीय ब्रिटिश परिवार में हुआ था। लेकिन उच्च कुल में जन्मी फ्लोरेंस ने सेवा का मार्ग चुना। १८४५ में परिवार के तमाम विरोधों व क्रोध के पश्चात भी उन्होंने अभावग्रस्त लोगों की सेवा का व्रत लिया। दिसंबर १८४४ में उन्होंने चिकित्सा सुविधाओं को सुधारने बनाने का कार्यक्रम आरंभ किया था। बाद में रोम के प्रखर राजनेता सिडनी हर्बर्ट से उनकी मित्रता हुई।

thumb|left|सेंट मार्गरेट’स गिरजाघर के प्रांगण में फ़्लोरेंस नाइटेंगेल की कब्र
नर्सिग के अतिरिक्त लेखन और अनुप्रयुक्त सांख्यिकी पर उनका पूरा ध्यान रहा। फ्लोरेंस का सबसे महत्वपूर्ण योगदान क्रीमिया के युद्ध में रहा। अक्टूबर १८५४ में उन्होंने ३८ स्त्रियों का एक दल घायलों की सेवा के लिए तुर्की भेजा। इस समय किए गए उनके सेवा कार्यो के लिए ही उन्होंने लेडी विद द लैंप की उपाधि से सम्मानित किया गया। जब चिकित्सक चले जाते तब वह रात के गहन अंधेरे में मोमबत्ती जलाकर घायलों की सेवा के लिए उपस्थित हो जाती। लेकिन युद्ध में घायलों की सेवा सुश्रूषा के दौरान मिले गंभीर संक्रमण ने उन्हें जकड़ लिया था। १८५९ में फ्लोरेंस ने सेंट थॉमस अस्पताल में एक नाइटिंगेल प्रक्षिक्षण विद्यालय की स्थापना की। इसी बीच उन्होंने *नोट्स ऑन नर्सिग* पुस्तक लिखी। जीवन का बाकी समय उन्होंने नर्सिग के कार्य को बढ़ाने व इसे आधुनिक रूप देने में बिताया। १८६९ में उन्हें विक्टोरिया ने रॉयल रेड क्रॉस से सम्मानित किया। ९० वर्ष की आयु में १३ अगस्त, १९१० को उनका निधन हो गया।

उनसे पहले कभी भी बीमार घायलो के उपचार पर ध्यान नहीं दिया जाता था किन्तु इस महिला ने तस्वीर को सदा के लिये बदल दिया। उन्होंने क्रीमिया के युद्ध के समय घायल सैनिको की बहुत सेवा की थी। वे रात-रात भर जाग कर एक लालटेन के सहारे इन घायलों की सेवा करती रही इस लिए उन्हें लेडी विथ दि लैंप का नाम मिला था उनकी प्रेरणा से ही नर्सिंग क्षेत्र में महिलाओं को आने की प्रेरणा मिली थी।

## चित्र दीर्घा

File:Balaklava_sick_2.jpg|तैल चित्र
File:'One of the wards in the hospital at Scutari'. Wellcome M0007724 - restoration, cropped.jpg|तैल चित्र
File:Nightingale receiving the Wounded at Scutari by Jerry Barrett.jpg|तैल चित्र
Image:Florence Nightingale monument London closeup 607.jpg|लंदन में मूर्ति


## सन्दर्भ

## बाहरी कड़ियाँ
* फ़्लोरेन्स नाइटिंगेल संग्रहालय।
* प्रख्यात विक्टोरियाई: फ़्लोरेन्स नाइटिंगेल लाय्टन स्ट्राचे द्वारा।
* १९११ का एन्साइक्लोपीडिया ब्रिटैनिका का लेख।

श्रेणी:फ़्रांस के लोग
श्रेणी:इंग्लैंड के लोग
श्रेणी:हिन्दी विकि डीवीडी परियोजना
पोल पॉट

अंगूठाकार|Pol Pot (1978)

**सलोथ सार** (१९ मई, १९२८–१५ अप्रैल, १९९८), जिन्हें अधिकतर लोग **पोल पॉट** के नाम से जानते हैं, (खमेर भाषा: ប៉ុល ពត), खमेर रूज नामक कम्बोडियाई साम्यवादी आंदोलन के नेता और १९७६&ndash;१९७९ के मध्य लोकतांत्रिक कम्पूचिया के प्रधानमंत्री थे। कंबोडिया के नेता के रूप में उनके देश को *शुद्ध* करने के प्रयास के परिणामस्वरूप अनुमानत: १७ से २५ लाख लोगों को अपनी जान से हाथ धोना पड़ा था।

पोल पॉट १९७५ के मध्य में कंबोडिया के नेता बने। अपने सत्ताकाल के दौरान, पोल पॉट ने एक ”शून्य वर्ष” में "सभ्यता पुनरुत्थान" के उद्देश्य से कृषि सामूहीकरण का एक संस्करण लागू किया, जिसके अंतर्गत शहरी निवासियों को ग्रामीण इलाकों में स्थानांतरित कर उन्हें सामूहिक खेतों और बेगार परियोजनाओं में काम करने के लिए बाध्य किया गया। इस दास श्रम, कुपोषण, खराब चिकित्सा सेवायों के संयुक्त प्रभाव और मृत्युदंड के चलते कम्बोडिया की लगभग २१% जनसंख्या काल का ग्रास बन गयी। 

१९७९ में कंबोडिया-वियतनाम युद्ध के दौरान जब पड़ोसी वियतनाम ने कंबोडिया पर आक्रमण किया तो पोल पॉट दक्षिण पश्चिम कंबोडिया के जंगलों में भाग गए और खमेर रूज सरकार का पतन हो गया। १९७९ से १९९७ के दौरान पोल पॉट अपने पुराने खमेर रूज के बचे हुए सहयोगियों के साथ अपनी गतिविधियों को कंबोडिया और थाईलैंड, के सीमा क्षेत्र से संचालित करते रहे और जहां, वे पुन: सत्तासीन हो गये साथ ही संयुक्त राष्ट्र ने उनकी सरकार को कंबोडिया की सच्ची सरकार के रूप में मान्यता भी प्रदान की। 

१९९८ में खमेर रूज के एक गुट टा मॉक द्वारा नज़रबंदी के दौरान पोल पॉट की मृत्यु हो गयी। यह अफवाह की उन्हें जहर देकर मारा गया था आज तक गर्म है।

## सन्दर्भ
पोप बेनेडिक्ट

पोप बेनेडिक्ट के नाम से सोलह पोप हो चुके हैं। 

पोप बेनेडिक्ट XVI
श्रेणी:बहुविकल्पी शब्द
पोप जान पाल

कैथलिक ईसाई धर्म के सबसे प्रमुख व्यक्ति की उपाधि।

श्रेणी:पोप
नफ़र्तीती

**नफ़र्तीती** (Nefertiti ; 1370 ईसापूर्व – 1330 ईसा पूर्व) प्राचीन मिस्र के 18वें राजवंश की रानी थी। **नफ़र्तीती** फिरौन अखेनातेन की पहली पत्नी थी। नफ़र्तीती और उनके पति एक धार्मिक क्रांति के लिए जाने जाते थे, जिसमें उन्होंने केवल एकमात्र देवता के रूप में सूर्य देव की पूजा की। अपने पति के साथ, उसने उस समय शासन किया जो यकीनन प्राचीन मिस्र के इतिहास का सबसे धनी काल था। कुछ विद्वानों का मानना है कि नफ़र्तीती ने अपने पति की मृत्यु के बाद और तूतनखामुन के स्वर्गारोहण से पहले नेफ़रनेफ़रुटेन के रूप में कुछ समय के लिए शासन किया, हालांकि यह पहचान चल रही बहस का विषय है। यदि नफ़र्तीती ने फिरौन के रूप में शासन किया, तो उसके शासन को अमरना के पतन और राजधानी को थिब्स के पारंपरिक शहर में वापस स्थानांतरित करने के रूप में चिह्नित किया गया था।

वह अपने बस्ट से प्रसिद्ध हो गई थी, जो अब बर्लिन के नीयूज संग्रहालय में है। बस्ट प्राचीन मिस्र की सबसे कॉपी की गई कृतियों में से एक है। यह मूर्तिकार थुटमोस को जिम्मेदार ठहराया गया था, और यह उनकी कार्यशाला में पाया गया था।

## नाम और शीर्षक
नफ़र्तीती के पास कई उपाधियाँ थीं जिनमें शामिल हैं:

* वंशानुगत राजकुमारी (iryt-p`t)
* स्तुति के महान (wrt-Hzwt)
* लेडी ऑफ ग्रेस (nbt-im3t)
*प्यार की मिठाई (bnrt-mrwt)
* लेडी ऑफ द टू लैंड्स (nbt-t3wy)
* मुख्य राजा की पत्नी, उसकी प्रेमिका (Hmt-nswt-'3t mryt.f)
* महान राजा की पत्नी, उनकी प्रेमिका (Hmt-nswt-wrt mryt.f)
* सभी महिलाओं की महिला (Hnwt-Hmwt-nbwt)
* अपर और लोअर मिस्र की मालकिन (Hnwt-Shm'w-mhw).

जबकि आधुनिक इजिप्टोलॉजिकल उच्चारण उसका नाम नफ़र्तीती के रूप में प्रस्तुत करता है, उसका नाम वाक्य था nfr.t jj.tj "ख़ूबसूरत औरत आ गया है" और शायद समकालीन रूप से पुराने नफ़रत-इता या शायद नेफ़र्ट-यिती से नाफ्ताता का उच्चारण किया।

## सन्दर्भ
श्रेणी:मिस्र का इतिहासमहारानी नफ़र्तीती का संबंध नया साम्राज्य या मिस्र के १८वें वंश से था। 'बस्ट ऑफ़ नफ़र्तीती' वर्तमान में आईलैंड म्यूज़ियम बर्लिन में रखा गया है।
जॉर्ज लूकस

thumb|right|जॉर्ज लूकस

**जॉर्ज लूकस** () एक अमेरिकी फ़िल्म निर्माता एवं निर्देशक हैं। स्टार वॉर्स शृंखला और इंडियाना जोन्स उन्होंने बनाए हैं।

श्रेणी:अमेरिकी बौद्ध
जोसेफ एच टेलर जुनियर

*'जोसेफ एच टेलर जुनियर* एक अमेरिकी खगोल विज्ञानी हैं। इन्हें एक नए प्रकार के पल्सर की खोज के लिए 1993 में भौतिकी में नोबेल पुरस्कार से सम्मानित किया गया।

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

श्रेणी:1941 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
जेर्मेन ग्रीर

thumb|250px|हम्बर माउथ फेस्टिवल में सन 2006 में ग्रीर
**जेर्मेन ग्रीर** (Germaine Greer; जन्म 29 जनवरी 1939) ऑस्ट्रेलियाई लेखिका और नारीवाद की समर्थक महिला हैं जिन्हें 20वीं सदी में नारीवादी आंदोलन की दूसरी लहर के मुखर समर्थकों में गिना जाता है।

## सन्दर्भ

## बाहरी कड़ियाँ
*, मेल्बर्न विश्वविद्यालय में, 8 मार्च 2017

श्रेणी:नारीवाद
श्रेणी:1939 में जन्मे लोग
श्रेणी:नारीवाद अध्ययन विद्वान
श्रेणी:जीवित लोग
श्रेणी:आमूल नारीवादी
जुलियन श्विंगर

thumb|220px|जुलियन श्विंगर
जुलियन श्विंगर एक विख्यात वैज्ञानिक थे। अमेरिकी भौतिक विज्ञानी श्विंगर को क्वांटम विद्युत के विकास में प्रभावशाली योगदान के लिए 1965 का संयुक्त रूप से रिचर्ड फेनमैन और सिन-इतिरो तोमोनागा के साथ भौतिकी विज्ञान में नोबल पुरस्कार प्रदान किया गया।

## इन्हें भी देखें
* नोबेल पुरस्कार विजेताओं की सूची 

## सन्दर्भ

श्रेणी:1918 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९९४ में निधन
जां बाप्टिस्टे पेरिन

**जां बाप्टिस्टे पेरिन** एक फ्रांसीसी भौतिक विज्ञानी थे। उन्हें 1926 में भौतिकी के नोबेल पुरस्कार से सम्मानित किया गया।
## सन्दर्भ

## यह भी देखे
* नोबेल पुरस्कार विजेताओं की सूची

श्रेणी:1870 में जन्मे लोग
श्रेणी:नोबेल पुरस्कार विजेता भौतिक विज्ञानी
श्रेणी:१९४२ में निधन
चार्ल्स बार्क्ले

thumb|right|चार्ल्स बार्क्ले
विख्यात व्यक्ति

श्रेणी:जीवित लोग
श्रेणी:1963 में जन्मे लोग
गाब्रियल लिपमन

**गाब्रियल लिपमन** (16 अगस्त, 1845 – 13 जुलाई, 1921) एक विख्यात व्यक्ति थे।

## इन्हें भी देखें
* नोबेल पुरस्कार विजेताओं की सूची 
* भौतिकी में नोबेल पुरस्कार

## सन्दर्भ

## बाहरी कड़ियाँ

श्रेणी:1845 में जन्मे लोग
श्रेणी:भौतिक विज्ञानी
श्रेणी:नोबेल पुरस्कार विजेता
श्रेणी:नोबेल पुरस्कार विजेता वैज्ञानिक
श्रेणी:नोबेल पुरस्कार विजेता भौतिक विज्ञानी
श्रेणी:१९२१ में निधन
गोल्डा मेयर

**गोल्डा मायर** (३ मई १८९८ - ८ दिसंबर १९७८) इज़राइली शिक्षिका, किबूती, राजनीतिज्ञ, और इज़राइल की चौथी प्रधानमन्त्री थी। 

## प्रारंभिक जीवन
उनका जन्म ३ मई १८९८ को कीव, रूस (अब युक्रेन) मे हुआ। १९०५ मे उनके पिता न्यूयॉर्क नगर संयुक्त राज्य अमेरिका चले गए और उसके अगले साल काफी पैसा जमा होने के बाद पुरा परीवार मिल्वौकी, विस्कॉन्सिन मे चला गया जहा उनके पिता रेल यार्ड मे काम करते और माता एक किराने की दुकान चलाती थी।

## राजनीतिक जीवन
१७ मार्च १९६९ को वे प्रधानमन्त्री के पद पर चुनी गई और इज़राइल की पहली महीला प्रधानमन्त्री बनी। उन्हे इज़राइल की राजनीति की "आयरन लेडी" कहा जाता था। 

६ से २५ अक्टूबर १९७३ के योम किपुर युद्ध के बाद मायर की सरकार को युद्ध तैयारी के अभाव पर प्रश्नोंका सामना करना पडा। यद्यपि इज़राइल युद्ध मे जीता और आयोग ने उन्हे "सीधी जिम्मेदारी" से मुक्त किया, उन्होने ३ जून १९७४ को प्रधानमन्त्री पद से इस्तीफा दे दिया। 

८ दिसंबर १९७८ को ८० वर्ष की आयु में मायर की यरूशलम में लिंफ़ के कैंसर से मृत्यु हो गई।

## सन्दर्भ

## बाहरी कड़ियाँ

*प्रधानमन्त्री गोल्डा मायर – इज़राइल के प्रधानमन्त्री कार्यालय.
*गोल्डा मेयर: 'आयरन लेडी' जिसने पूरी दुनिया में ढूंढ-ढूंढ कर मारे देश के दुश्मन 

श्रेणी:1898 में जन्मे लोग
श्रेणी:१९७८ में निधन
श्रेणी:इज़राइल के प्रधानमन्त्री
कार्ल बेन्ज़

**कार्ल फ्रेडरिक बेन्ज़** (Karl Friedrich Benz) (25 नवंबर, 1844 – 4 अप्रैल, 1929) जर्मनी के आटोमोबाइल अभियन्ता एवं इंजन-डिजाइनर थे। सामान्यत: उन्हें पेट्रोल से चलने वाली गाड़ियों (आटोमोबाइल) का आविष्कारकर्ता माना जाता है। वे 'मर्सीडीज बेंज' नामक प्रसिद्ध वाहन-निर्माता कम्पनी के संस्थापक थे। 


Image:Werkstatt Carl Benz.png|Carl Benz‘ workshop in Mannheim/Germany
Image:Benz Patent Motorwagen (replica) IMG 0850.jpg|Replica of the Benz Patent Motorwagen built in 1885
Image:Benz Patent Motorwagen Engine.jpg|Engine of the Benz Patent Motorwagen
Image:Karl Benz Führerschein.jpg|The world’s first drivers‘ licence, issued to Carl Benz on August 1, 1888 
Image:Automuseum Dr Carl Benz.jpg|Automuseum Dr. Carl Benz in Ladenburg/Germany
Image:Patentmotorwagen mit Karl und Bertha Benz.jpg|Carl and Bertha Benz
Image:berthabenzmemorialrouteschild.jpg|Official sign of the route, commemorating the world's first long distance journey with a Benz Patent Motorwagen in 1888 
Image:WslErsteTanke.jpg|The World’s first Filling-Station, the City Pharmacy in Wiesloch/Germany
एमिलिया प्लेटर

thumb|right|एमिलिया प्लेटर
**एमिलिया प्लेटर** (1806 - 1831) एक विख्यात व्यक्ति है
वर्जिल

अंगूठाकार
**पुब्लियस वेरगिलियस मारो** अथवा **वर्जिल** (अक्टूबर १५, ७० ई॰पू॰ – सितम्बर २१, १९ ई॰पू॰) ऑगस्त के समय प्राचीन रोम कवि थे।